[{"text_idx": "#000000", "text": ".wales yn helpu Happy Yoga i ymestyn ei gwasanaethau"}, {"text_idx": "#000001", "text": "Sefydlwyd cwmni Happy Yoga Wales yn 2020 gan y perchennog Paula Roberts. Mae Paula yn arbenigo mewn addysgu pobl sy\u2019n teimlo o dan straen, yn bryderus neu sydd angen ymlacio."}, {"text_idx": "#000002", "text": "Mae gan Happy Yoga Wales bresenoldeb cryf iawn ar-lein gan gynnwys sianel YouTube lle mae Paula yn uwchlwytho sesiynau wedi\u2019u recordio ymlaen llaw, ac mae hi hefyd yn cynnig dosbarthiadau hybrid wythnosol, sy\u2019n cael eu ffrydio\u2019n fyw ac wyneb yn wyneb yn Llandudno. Mae Paula yn cynnal dosbarthiadau sy\u2019n addas i ddechreuwyr a rhaglenni un-i-un ar sail \u2018talu beth allwch chi\u2019 i gefnogi gwerthoedd y gymuned o hygyrchedd. Mae ganddi brofiad amrywiol yn addysgu plant ac oedolion ag anghenion ychwanegol ac mae\u2019n gobeithio bod hwn yn rhan o\u2019r busnes y gall ei harchwilio ymhellach."}, {"text_idx": "#000004", "text": "\u201cMi wnes i brynu enw parth .wales gan mai enw\u2019r cwmni ydy Happy Yoga Wales ac felly roedd yn gwneud synnwyr. Dw i hefyd yn falch o fod yn Gymraes, a dw i\u2019n hoffi ei fod yn enw parth gwahanol i\u2019r .com neu .co.uk, ac mae\u2019n hawdd ei gofio.\u201d"}]